แม่ค้ากวยจั๊บ สะสมพระบรมฉายาลักษณ์ในหลวง รัชกาลที่ 9 เต็มร้าน
แม่ค้ากวยจั๊บที่ อ.พิมาย โคราช เก็บสะสมพระบรมฉายาลักษณ์ของพระบาทสมเด็จพระปรมินทรมหาภูมิพลอดุลยเดช และนำมาติดไว้ที่ร้านเป็นจำนวนมาก เผยรู้สึกซาบซึ้งในพระมหากรุณาธิคุณที่พระองค์ทรงมีต่อประชาชนคนไทยตลอดมา,เมื่อวันที่ 17 ต.ค.59 ผู้สื่อข่าวเดินทางไปยังบ้านเลขที่ 64/2 หมู่ 8 บ้านรังกาใหญ่ ต.รังกาใหญ่ อ.พิมาย จ.นครราชสีมา ซึ่งเปิดเป็นร้านขายกวยจั๊บ หลังได้ยินจากคำบอกเล่าของลูกค้าว่า เจ้าของร้านได้นำพระบรมฉายาลักษณ์ของพระบาทสมเด็จพระปรมินทรมหาภูมิพลอดุลยเดช มาติดแสดงไว้ในร้านเป็นจำนวนมาก  ,สอบถามนางสาวศิวพร คงสัตย์ อายุ 60 ปี เจ้าของร้านเล่าว่า ตนได้เริ่มสะสมพระบรมฉายาลักษณ์ของพระบาทสมเด็จพระปรมินทรมหาภูมิพลอดุลยเดช มากว่า 40 ปีแล้ว โดยเริ่มจากเก็บปฏิทินที่เป็นพระบรมฉายาลักษณ์ของพระองค์ท่าน ตัดจากในนิตยสาร-หนังสือพิมพ์ และมีบางรูปที่ซื้อมา โดยจะมีทั้งแบบที่ใส่กรอบและเป็นกระดาษธรรมดา ซึ่งมีทั้งหมดประมาณ 200 ภาพ,นางสาวศิวพร กล่าวว่า ตนไม่รู้ว่ารักพระองค์ท่านตั้งแต่เมื่อไร ตั้งแต่จำความได้ก็เห็นพระบรมฉายาลักษณ์ของพระองค์ท่านติดอยู่ที่ฝาบ้านแล้ว พอโตมาก็รู้สึกว่าชอบทุกพระบรมฉายาลักษณ์ของพระองค์และซาบซึ้งในพระมหากรุณาธิคุณที่พระองค์ทรงทำให้กับประชาชนจึงได้เริ่มเก็บสะสมพระบรมฉายาลักษณ์ของพระองค์ท่านตั้งแต่นั้นเป็นต้นมา ,ทั้งนี้ แรกเริ่มเดิมทีก็จะเก็บพระบรมฉายาลักษณ์ทั้งหมดไว้ในตู้จนเมื่อประมาณ 10 ปีที่แล้ว ตนไปเห็นที่ลานมันแห่งหนึ่งได้นำพระบรมฉายาลักษณ์ของพระบาทสมเด็จพระปรมินทรมหาภูมิพลอดุลยเดชมาติดไว้สวยงามมากตนจึงมีความคิดว่าจะนำรูปที่ตนเก็บสะสมไว้มาติดไว้ในร้านขายกวยจั๊บของตนบ้าง โดยมีนางสมควร คงสัตย์ อายุ 68 ปี พี่สาวเป็นคนช่วยทำเพื่อให้ลูกค้าที่มากินกวยจั๊บที่ร้านได้ชมกัน ลูกค้าบางคนบอกว่ามากินกวยจั๊บร้านนี้รู้สึกอบอุ่นมาก นอกจากสะสมพระบรมฉายาลักษณ์ของพระองค์ท่านแล้วที่คอของก็จะมีจี้รูปพระองค์ท่านคล้องติดตัวไว้ตลอดด้วย
แม่ค้ากวยจั๊บที่ อ.พิมาย โคราช เก็บสะสมพระบรมฉายาลักษณ์ของพระบาทสมเด็จพระปรมินทรมหาภูมิพลอดุลยเดช และนำมาติดไว้ที่ร้านเป็นจำนวนมาก เผยรู้สึกซาบซึ้งในพระมหากรุณาธิคุณที่พระองค์ทรงทำให้กับประชาชนคนไทยตลอดมา
ในหลวงสวรรคต,พระเจ้าอยู่หัวสวรรคต,รัชกาลที่ 9 สวรรคต,สิ้นรัชกาลที่ 9,พระบาทสมเด็จพระปรมินทรมหาภูมิพลอดุลยเดช,ประวัติในหลวง,รูปในหลวง,ภาพในหลวง,พระราชดำรัส,พระราชกรณียกิจ,พสกนิกร,โคราช,นครราชสีมา,แม่ค้ากวยจั๊บ